Isroil armiyasi uch haftadan buyon G‘azo sektorini o‘qqa tutmoqda. HAMAS harakati a’zolarining 7 oktyabr kungi hujumiga javoban Isroil mudofaa armiyasi G‘azo sektori bo‘ylab havo zarbalarini davom ettirmoqda. TsAHAL rasmiylari zarbalar nishoni HAMASga aloqador obektlar bo‘layotganini ta’kidlab kelmoqda. Xususan, Isroil armiyasi bergan xabarga ko‘ra, 26 oktyabrga o‘tar kechasi sektor hududidagi 250 dan ortiq nishonga zarba berilgan. HAMAS nazorati ostidagi G‘azo sektori ma’muriyati aviazarbalar oqibatida halok bo‘lganlar soni 6500 dan ortiq ekanini ma’lum qilgan. Bu ma’lumotlarni mustaqil manbalardan tekshirish hozircha imkonsiz. Isroil tomoni HAMAS tinch aholidan «jonli qalqon» sifatida foydalanayotgani va odamlar G‘azo sektorining janubiy qismiga evakuatsiya bo‘lishiga to‘sqinlik qilayotganini da’vo qilmoqda. Maxar Technologies kompaniyasi sektor bo‘ylab yo‘llangan zarbalar oqibatlari ko‘lamini aks ettiruvchi sun’iy yo‘ldosh tasvirlarini taqdim etdi. Beyt-Xanun Al-Atatra Al-Karama